钦定古今图书集成/理学汇编/文学典/第072卷 > 晏防
## 钦定古今图书集成/理学汇编/文学典/第072卷 > 晏防

按《江西通志》：“防字宗武，殊侄。幼学于荆公，奏任主崇
仁簿。部使者俾伺庐陵，不职事，以荐剡啖之，防不为
动。转万载丞，行李萧然，遣家奴致米，乃得归。赴调，卒
于京。防宽厚好学，安于义命，不可荣辱，作堂扁曰‘淇
澳’。所著有《候门集》十卷，《俱胝集》一卷。侄中，从侄孙升
卿朋，曾孙敦复、敦临、肃大正，曾侄孙绍休，皆进士。”